Anka Schmid

D **Anka Schmid** (* 8. Merz 1961 z Züri) isch e Schwyzer Filmreschiseeri, Draibuechautoori un Videochinschtleri.

## Lääben un Wäärch
Si isch as eltschti vu drei Deechtere vun eme Inschenieer un ere Leereri z Züri ufgwagse. No dr Matuura an eme Maidli-Gimnaasium 1980 het si aafange Germanischtik studiere un isch in dr 1980er-Joor Mitgliid vun eme Strooßeteater un ere Musikbänd. Si het do au iri eerschte Experimäntaalvideo un Super-8-Film drillt. Anne 1984 isch si uf Berlin zooge un het si an dr Dytsche Film- un Fäärnseeakademy Berlin (DFFB) bewoorbe, wu si bis 1990 studiert het. Näb dr Realisazioon vu verschiidene Video un Chuurzfilm uf 16&nbsp;mm het si as Kamera- un Reschyassischtänti in brofässionälle Filmbrodukzioone gschafft.

Anne 1989 het si ai Joor lang im Biet vu dr Hopi z Arizona in de USA gläbt un het zäme mit dr Schwyzer Chinschtleri Agnes Barmettler un em Hopi James Danaquymptewa dr Dokumäntaarfilm *Techqua Ikachi, Land – Mein Leben* gmacht, wu anne 1992 uf em Sundance Film Festival zaigt wooren isch. 1991 het d Anka Schmid ire Filmstuudium an dr DFFB mit em meefach brysgchreente Spiilfilm *Hinter verschlossenen Türen* abgschlosse. Si het druf as freii Filmeri un Reschyassischtänti z Dytschland, in dr Schwyz, z Frankryych, z Argentiinie un in de USA gschafft.

Anne 1994 sich ire Suun z Berlin uf d Wält chuu. Chuurz druf het si dr Essayfilm *Magic Matterhorn* gmacht, wu si z Zermatt, z Kalifornie un z Berlin drillt het. 1998 isch d Schmid mit irem Chind vu Berlin uf Züri zooge. Doo het si bäb dr Aarbet an ire aigene Wäärch au aagfange as Reschiseeri vu Ufdraagsfilm un as Filmdozänti an Fachhoochschuele z schaffe. Derzue het si e baar Joor lang Trickfilmworkshop fir Chinder un Juugedligi glaitet. Ire Film *Mit dem Bauch durch die Wand* isch 2011 mit em ZürcherFilmbryys uuszaichnet woore.

## Filmografy
* 1986: Die Reise zur Südsee (Draibuech, Reschy, Zaichnig, Schnitt)
* 1986: Habibi – Ein Liebesbrief (Draibuech, Reschy, Schnitt)
* 1986: Herzens-Freude (Draibuech, Reschy, Animazioon, Schnitt)
* 1989: Techqua Ikachi, Land – Mein Leben (Draibuech, Reschy, Kamera)
* 1989: Die Gottesanbeterin (*Georgette Meunier*, Kamera)
* 1991: Hinter verschlossenen Türen (Draibuech, Reschy)
* 1991: Praktisch und friedlich (Draibuech, Reschy)
* 1996: Magic Matterhorn (Draibuech, Reschy)
* 1997: Labyrinth-Projektionen (Draibuech, Reschy, Kamera, Produktion)
* 1998: Little Sister (Draibuech, Reschy)
* 2000: Das Engadiner Wunder (Draibuech, Reschy, Kamera, Produktion)
* 2002: Perpetuum Mobile
* 2003: ABC Sound Alphabet (Draibuech, Reschy)
* 2005: Yello – Electropop Made In Switzerland (Draibuech, Reschy)
* 2007: Rondo Industrial – Found Footage II *(Mechanisch & Organisch)* (Konzept, Reschy)
* 2007: Shake Hands – Found Footage IV (Diplomatie & Choreografie)
* 2009: Isa Hesse-Rabinovitch – Das grosse Spiel (Draibuech, Reschy)
* 2009: Hierig-Heutig (Kunzäpt, Uusfierig)
* 2011: Mit dem Bauch durch die Wand *(Against All Odds)* (Draibuech, Reschy, Kamera)
* 2012: Marzili Badi
* 2014: Fe-Male
* 2015: Wild Women – Gentle Beasts (Draibuech, Reschy)
* 2016: La Dada – König Hirsch
* 2017: ZB – Mehr als eine Bibliothek
* 2017: Haarig

## Weblink
* Websyte vu dr Anka Schmid
* 
* 
* 

## Fueßnote